wickkiey/tamil-wikipedia-chunked huggingface dataset:
# சூலை 22

## இறப்புகள்

- 1619 &ndash; பிரின்டிசி நகர லாரன்சு, இத்தாலியப் புனிதர் (பி. 1559)
- 1676 &ndash; பத்தாம் கிளமெண்ட் (திருத்தந்தை) (பி. 1590)
- 1826 &ndash; கியூசெப்பே பியாசி, இத்தாலியக் கணிதவியலாளர், வானியலாளர் (பி. 1746)
- 1832 &ndash; பிரான்சின் இரண்டாம் நெப்போலியன் (பி. 1811)
- 1967 &ndash; கார்ல் சாண்ட்பர்க், அமெரிக்க எழுத்தாளர் (பி. 1878)
- 1968 &ndash; முத்துலட்சுமி ரெட்டி, இந்தியாவின் முன்னோடிப் பெண் மருத்துவர், சமூகப் போராளி (பி. 1886)
- 1972 &ndash; டி. எஸ். பாலையா, தமிழகத் திரைப்பட நடிகர் (பி. 1914)
- 1995 &ndash; சிவகுமார் ராய், இந்திய எழுத்தாளர் (பி. 1919)
- 1996 &ndash; நாரண. துரைக்கண்ணன், தமிழக்ப் பத்திரிகையாளர், எழுத்தாளர் (பி. 1906)
- 2012 &ndash; டொன் பொஸ்கோ, இலங்கையின் நாடக, திரைப்பட நகைச்சுவை நடிகர்
- 2013 &ndash; தங்கராஜ், தமிழ்த் திரைப்பட நடிகர்
- 2015 &ndash; அ. செ. இப்ராகிம் இராவுத்தர், தமிழ்த் திரைப்படத் தயாரிப்பாளர்
- 2020 &ndash; கோவை ஞானி, தமிழக எழுத்தாளர், மார்க்சியத் திறனாய்வாளர் (பி. 1935)
# சூலை 22

## சிறப்பு நாள்

- பை நாள்
- புரட்சி நாள் (காம்பியா)
- மகதலேனா மரியாள் திருவிழா நாள்
# சூலை 23

## பிறப்புகள்

- 1656 &ndash; குரு அர் கிருசன், சீக்கிய குரு (இ. 1664)
- 1856 &ndash; பால கங்காதர திலகர், இந்திய விடுதலைப் போராட்ட செயற்பாட்டாளர் (இ. 1920)
- 1890 &ndash; பெரி. சுந்தரம், இலங்கை மலையகத் தமிழ் அரசியல்வாதி, தொழிற்சங்கத் தலைவர் (இ. 1957)
- 1892 &ndash; முதலாம் ஹைலி செலாசி, எத்தியோப்பியப் பேரரசர் (இ. 1975)
- 1898 &ndash; தாராசங்கர் பந்தோபாத்தியாய், வங்காள எழுத்தாளர் (இ. 1971)
- 1906 &ndash; சந்திரசேகர ஆசாத், இந்திய செயற்பாட்டாளர் (இ. 1931)
- 1928 &ndash; வேரா உரூபின், அமெரிக்க வானியலாளர்
- 1933 &ndash; டி. கே. எஸ். நடராஜன், தமிழகத் திரைப்பட நடிகர், நாட்டுப்புறப் பாடகர் (இ. 2021)
- 1934 &ndash; நிர்மலா ஜோஷி, இந்தியக் கத்தோலிக்க அருட்சகோதரி (இ. 2015)
- 1936 &ndash; அந்தோணி கென்னடி, அமெரிக்க வழக்கறிஞர்
- 1947 &ndash; எல். சுப்பிரமணியம், தமிழக வயலின் கலைஞர்
- 1951 &ndash; அஜித் ஜெயின், இந்தியத் தொழிலதிபர்
- 1953 &ndash; கிரகாம் கூச், ஆங்கிலேயத் துடுப்பாளர்
- 1953 &ndash; நஜீப் துன் ரசாக், மலேசியாவின் 6வது பிரதமர்
- 1957 &ndash; தியோ வான் கோ, டச்சு நடிகர், இயக்குநர் (இ. 2004)
- 1967 &ndash; பிலிப் சீமோர் ஹாப்மன், அமெரிக்க நடிகர் (இ. 2014)
- 1973 &ndash; ஹிமேஷ் ரேஷாமியா, இந்தியப் பாடகர், நடிகர்
- 1975 &ndash; சூர்யா, தமிழக நடிகர்
- 1976 &ndash; பவதாரிணி, தமிழ்த் திரைப்பட இசையமைப்பாளர், பாடகி (இ. 2024)
- 1976 &ndash; ஜூடிட் போல்கர், அங்கேரிய சதுரங்க வீரர்
- 1982 &ndash; பவுல் வெஸ்லி, அமெரிக்க நடிகர்
- 1989 &ndash; டேனியல் ராட்க்ளிஃப், ஆங்கிலேய நடிகர்
# சூலை 23

## இறப்புகள்

- 1577 &ndash; ஸ்கிபியோன் ரெபிபா, இத்தாலிய கத்தோலிக்க திருச்சபை கர்தினால் (பி. 1504)
- 1885 &ndash; யுலிசீஸ் கிராண்ட், அமெரிக்காவின் 18வது அரசுத்தலைவர் (பி. 1822)
- 1925 &ndash; சுப்பிரமணிய சிவா, இந்திய விடுதலைப் போராட்ட வீரர் (பி. 1884)
- 1927 &ndash; ரெசினால்டு டையர், பிரித்தானிய இராணுவத் தளபதி (பி. 1864)
- 1942 &ndash; வால்டெமர் பவுல்சன், டென்மார்க் பொறியியலாளர் (பி. 1869)
- 1989 &ndash; தேவிஸ் குருகே, இலங்கை வானொலியின் முதலாவது சிங்கள அறிப்பாளர்
- 1957 &ndash; பெ. வரதராஜுலு நாயுடு, இந்திய அரசியல்வாதி (பி. 1887)
- 1974 &ndash; ஹரி கிருஷ்ண கோனார், இந்திய மேற்கு வங்க அரசியல்வாதி (பி. 1915)
- 1976 &ndash; மார்ட்டின் விக்கிரமசிங்க, சிங்கள எழுத்தாளர் (பி. 1890)
- 1989 &ndash; தேவிஸ் குருகே, இலங்கை வானொலி அறிவிப்பாளர்
- 2004 &ndash; மெஹ்மூத், இந்தி சிரிப்பு நடிகர் (பி. 1932)
- 2012 &ndash; சாலி றைட், அமெரிக்க இயற்பியலாளர், விண்வெளி வீராங்கனை (பி. 1951)
- 2012 &ndash; இலட்சுமி சாகல், இந்திய அரசியல்வாதி (பி. 1914)
- 2013 &ndash; மஞ்சுளா, தென்னிந்தியத் திரைப்பட நடிகை (பி. 1953)
- 2014 &ndash; சி. நயினார் முகம்மது, தமிழகத் தமிழறிஞர், எழுத்தாளர்
- 2016 &ndash; சையது ஐதர் ராசா, இந்திய-பிரான்சிய ஓவியர் (பி. 1922)
# சூலை 23

## சிறப்பு நாள்

- குழந்தைகள் நாள் (இந்தோனேசியா)
- புரட்சி நாள் (எகிப்து, 1952)
# சூலை 24

## பிறப்புகள்

- 1783 &ndash; சிமோன் பொலிவார், வெனிசுவேலாவின் 2வது அரசுத்தலைவர் (இ. 1830)
- 1802 &ndash; அலெக்சாண்டர் டூமா, பிரெஞ்சு எழுத்தாளர் (இ. 1870)
- 1895 &ndash; றொபேட் கிறேவ்ஸ், ஆங்கிலேய-எசுப்பானிய எழுத்தாளர் (இ. 1985)
- 1897 &ndash; அமேலியா ஏர்ஃகாட், அமெரிக்க எழுத்தாளர், விமானி (இ. 1937)
- 1924 &ndash; திருச்சி லோகநாதன், தமிழ்த் திரைப்படப் பின்னணிப் பாடகர் (பி. 1989)
- 1930 &ndash; கேசுபாய் படேல், குசராத்தின் 10வது முதலமைச்சர்
- 1932 &ndash; தாமரைத்தீவான், ஈழத்து எழுத்தாளார்
- 1934 &ndash; பி. எஸ். சூசைதாசன், இலங்கைத் தமிழ் அரசியல்வாதி (இ. 2017)
- 1937 &ndash; மனோஜ் குமார், இந்திய நடிகர், இயக்குநர்
- 1938 &ndash; ஓ. ஏ. இராமையா, இலங்கைத் தொழிற்சங்கவாதி, பொதுவுடமைவாதி (இ. 2013)
- 1945 &ndash; அசிம் பிரேம்ஜி, இந்தியத் தொழிலதிபர்
- 1947 &ndash; சஹீர் அப்பாஸ், பாக்கித்தானித் துடுப்பாளர்
- 1953 &ndash; ஸ்ரீவித்யா, தென்னிந்தியத் திரைப்பட நடிகை (இ. 2006)
- 1965 &ndash; டோக் லீமேன், அமெரிக்க இயக்குநர்
- 1969 &ndash; ஜெனிஃபர் லோபஸ், அமெரிக்க நடிகை, பாடகி
- 1979 &ndash; ரோஸ் பைரன், ஆத்திரேலிய நடிகை
- 1981 &ndash; டக் பொலிஞ்சர், ஆத்திரேலியத் துடுப்பாளர்
- 1982 &ndash; அண்ணா பகுய்ன், கனடிய-நியூசிலாந்து நடிகை
# சூலை 24

## இறப்புகள்

- 1862 &ndash; மார்ட்டின் வான் பியூரன், அமெரிக்காவின் 8வது அரசுத்தலைவர் (பி. 1782)
- 1951 &ndash; ஐ. எக்ஸ். பெரைரா, இலங்கை, மலையகத் தமிழ் அரசியல்வாதி, தொழிலதிபர் (பி. 1988)
- 1974 &ndash; ஜேம்ஸ் சாட்விக், நோபல் பரிசு பெற்ற ஆங்கிலேய இயற்பியலாளர் (பி. 1891)
- 1991 &ndash; ஐசக் பாஷவிஸ் சிங்கர், நோபல் பரிசு பெற்ற போலந்து-அமெரிக்க எழுத்தாளர் (பி. 1902)
- 2012 &ndash; ஜோன் அட்டா மில்ஸ், கானாவின் 3வது அரசுத்தலைவர் (பி. 1944)
- 2013 &ndash; காரி டேவிஸ், அமெரிக்க விமானி, செயற்பாட்டாளர் (பி. 1921)
- 2017 &ndash; உடுப்பி ராமச்சந்திர ராவ், இந்திய இயற்பியலாளர் (பி. 1932)
- 2017 &ndash; யஷ் பால், இந்திய இயற்பியலாளர் (பி. 1926)
# சூலை 24

## சிறப்பு நாள்

- காவல்துறையினர் நாள் (போலந்து)
# சூலை 25

## பிறப்புகள்

- 1165 &ndash; இப்னு அரபி, சூபி அறிஞர் (இ. 1240)
- 1854 &ndash; ஆல்பிரட் பாசெட், பிரித்தானியக் கணிதவியலாளர் (இ. 1930)
- 1875 &ndash; ஜிம் கார்பெட், இந்திய சூழலியலாளர், எழுத்தாளர் (இ. 1955)
- 1880 &ndash; ஜோசேபே முஸ்காதி, இத்தாலிய மருத்துவர் (இ. 1927)
- 1887 &ndash; குமாரதுங்க முனிதாச, சிங்கள எழுத்தாளர், கவிஞர் (இ. 1944)
- 1894 &ndash; காவ்ரீலோ பிரின்சிப், பொசுனிய-செர்பிய புரட்சியாளர் (இ. 1918)
- 1908 &ndash; செம்மங்குடி சீனிவாச ஐயர், தமிழக கருநாடக இசைப் பாடகர் (இ. 2003)
- 1915 &ndash; சோ. உ. எதிர்மன்னசிங்கம், இலங்கைத் தமிழ் அரசியல்வாதி
- 1920 &ndash; சு. ஜெயலட்சுமி, தமிழ்த் திரைப்பட நடிகை (இ. 2007)
- 1920 &ndash; உரோசலிண்டு பிராங்குளின், ஆங்கிலேய உயிரியலாளர், வேதியியலாளர் (இ. 1958)
- 1920 &ndash; சுசிரோ அயாசி, சப்பானிய வானியற்பியலாளர் (இ. 2010)
- 1929 &ndash; சோம்நாத் சட்டர்ஜி, இந்தியாவின் 14வது மக்களவைத் தலைவர்
- 1931 &ndash; பீட்டர் அம்புருசிடர், செருமானிய இயற்பியலாளர்
- 1938 &ndash; சுதிர் காகர், இந்திய உளவியல் பகுப்பாய்வாளர், எழுத்தாளர்
- 1939 &ndash; ச. இராமதாசு, தமிழக அரசியல்வாதி
- 1939 &ndash; மகேந்திரன், தமிழகத் திரைப்பட இயக்குநர்
- 1946 &ndash; பொன். செல்வராசா, இலங்கைத் தமிழ் அரசியல்வாதி
- 1956 &ndash; பிரான்செசு ஆர்னோல்டு, அமெரிக்க அறிவியலாளர், பொறியியலாளர்
- 1964 &ndash; ஆனே ஆப்பில்பாம், அமெரிக்க ஊடகவியலாளர்
- 1973 &ndash; கூ யா, சீன செயற்பாட்டாளர்
# சூலை 25

## இறப்புகள்

- 1834 &ndash; சாமுவேல் டெய்லர் கோல்ரிட்ஜ், ஆங்கிலேய மெய்யியலாளர், கவிஞர் (பி. 1772)
- 1843 &ndash; சார்லசு மேகிண்டோச், இசுக்கொட்டிய வேதியியலாளர், பொறியியலாளர் (பி. 1766)
- 1980 &ndash; விளாடிமிர் விசொட்சுக்கி, உருசியப் பாடகர், கித்தார் கலைஞர், நடிகர் (பி. 1938)
- 1983 &ndash; குட்டிமணி, தமிழீழப் போராட்டத் தலைவர்
- 1996 &ndash; எம். ஏ. மாணிக்கவேலு நாயக்கர், தமிழக அரசியல்வாதி (பி. 1896)
- 2001 &ndash; பூலான் தேவி, இந்திய கொள்ளைக்காரி, அரசியல்வாதி (பி. 1963)
- 2008 &ndash; ராண்டி பௌஷ், அமெரிக்க கணினி அறிவியலாளர் (பி. 1960)
- 2011 &ndash; ரவிச்சந்திரன், தமிழ்த் திரைப்பட நடிகர்
- 2013 &ndash; அருண் நேரு, இந்திய அரசியல்வாதி (பி. 1944)
- 2015 &ndash; சீலன் கதிர்காமர், இலங்கைத் தமிழ் வரலாற்றாளர், எழுத்தாளர், இடதுசாரி அரசியல்வாதி (பி. 1934)
- 2021 &ndash; இரா. இளங்குமரனார், தமிழகத் தமிழறிஞர் (பி. 1930)
- 2024 &ndash; விக்கிரமபாகு கருணாரத்தின, இலங்கை இடதுசாரி அரசியல்வாதி (பி. 1943)
- 2025 &ndash; பி. தயாரத்தின, இலங்கை அரசியல்வாதி (பி. 1936)
# சூலை 25

## சிறப்பு நாள்

- குடியரசு நாள் (துனீசியா)
# சூலை 26

## பிறப்புகள்

- 1822 &ndash; ராபர்ட் வில்லியம் தாம்சன், இசுக்கொட்லாந்துக் கண்டுபிடிப்பாளர் (இ. 1873)
- 1842 &ndash; ஆல்பிரடு மார்ஷல், ஆங்கிலேய பொருளியலாளர் (இ. 1924)
- 1856 &ndash; ஜார்ஜ் பெர்னாட் ஷா, நோபல் பரிசு பெற்ற ஐரிய எழுத்தாளர் (இ. 1950)
- 1875 &ndash; கார்ல் யுங்கு, சுவிட்சர்லாந்து உளவியலாளர், மருத்துவர் (இ. 1961)
- 1878 &ndash; மு. இராகவையங்கார், தமிழகத் தமிழறிஞர் (இ. 1960)
- 1911 &ndash; பி. ஆர். பந்துலு, தென்னிந்தியத் திரைப்பட இயக்குநர், தயாரிப்பாளர் (இ. 1974)
- 1919 &ndash; ஜேம்ஸ் லவ்லாக், ஆங்கிலேய உயிரியலாளர், வேதியியலாளர்
- 1925 &ndash; சக்தி அ. பாலஐயா, இலங்கையின் மலையக எழுத்தாளர் (இ. 2013)
- 1928 &ndash; இசுடான்லி குப்ரிக்கு, அமெரிக்க இயக்குநர், தயாரிப்பாளர் (இ. 1999)
- 1933 &ndash; எட்மண்ட் ஃவெல்ப்ஸ், நோபல் பரிசு பெற்ற அமெரிக்கப் பொருளியலாளர்
- 1933 &ndash; மு. கு. ஜகந்நாதராஜா, பன்மொழிப் புலவர் (இ. 2008)
- 1939 &ndash; ஜோன் ஹவார்ட், ஆத்திரேலியாவின் 25வது பிரதமர்
- 1941 &ndash; வாஸந்தி, தமிழக எழுத்தாளர்
- 1955 &ndash; ஆசிஃப் அலி சர்தாரி, பாக்கித்தானின் 11வது அரசுத்தலைவர்
- 1960 &ndash; சின்னி ஜெயந்த், தமிழ் நகைச்சுவை நடிகர், தயாரிப்பாளர், இயக்குநர்
- 1964 &ndash; சாண்ட்ரா புல்லக், அமெரிக்க நடிகை
- 1967 &ndash; ஜேசன் ஸ்டேதம், ஆங்கிலேய நடிகர்
- 1971 &ndash; மேரி ஆன் மோகன்ராஜ், இலங்கை-அமெரிக்க எழுத்தாளர்
- 1973 &ndash; கேட் பெக்கின்சேல், ஆங்கிலேய நடிகை
- 1983 &ndash; அபிராமி, இந்திய திரைப்பட நடிகை
- 1989 &ndash; இவியான் சார்கோசு, வெனிசுவேலாவின் உலக அழகி
- 1993 &ndash; எலிசபெத் கில்லீஸ், அமெரிக்க நடிகை
# சூலை 26

## இறப்புகள்

- 432 &ndash; முதலாம் செலஸ்தீன் (திருத்தந்தை)
- 1684 &ndash; எலினா கார்னரோ பிசுகோபியா, இத்தாலியக் கணிதவியலாளர், மெய்யியலாளர் (பி. 1646)
- 1934 &ndash; வின்சர் மெக்கே, அமெரிக்கத் தயாரிப்பாளர் (பி. 1871)
- 1937 &ndash; கேர்டா டேரோ, செருமானிய புகைப்படக் கலைஞர் (பி. 1910)
- 1952 &ndash; இவா பெரோன், அர்ச்செந்தீன நடிகை, அரசியல்வாதி (பி. 1919)
- 1982 &ndash; க. சொர்ணலிங்கம், கலையரசு, ஈழத்தின் நாடகக் கலைஞர் (பி. 1889)
- 2000 &ndash; யூ. ஆர். ஜீவரத்தினம், தமிழ்த் திரைப்பட நடிகை, பாடகி (பி. 1927)
- 2021 &ndash; ஜெயந்தி, தென்னிந்தியத் திரைப்பட நடிகை (பி. 1945)
# சூலை 26

## சிறப்பு நாள்

- தேசிய கிளர்ச்சி நாள் (கியூபா)
- விடுதலை நாள் (லைபீரியா, 1847)
- விடுதலை நாள் (மாலைத்தீவுகள், 1965)
- கார்கில் போர் வெற்றி நாள் (இந்தியா)
# சூலை 27

## பிறப்புகள்

- 1759 &ndash; பியேர் உலூயிசு மவுபெர்திசு, பிரான்சியக் கணிதவியலாளர், மெய்யியலாளர் (பி. 1698)
- 1801 &ndash; ஜார்ஜ் பிடெல் ஏரி, ஆங்கிலேயக் கணிதவியலாளர், வானியலாளர் (இ. 1892)
- 1850 &ndash; ஜார்ஜ் எட்வர்டு டேவிஸ், ஆங்கிலேய வேதிப் பொறியியலாளர் (இ. 1907)
- 1853 &ndash; விளாதிமிர் கொரலென்கோ, உக்ரைனிய எழுத்தாளர், ஊடகவியலாளர் (இ. 1921)
- 1876 &ndash; தேசிக விநாயகம்பிள்ளை, தமிழகக் கவிஞர் (இ. 1954)
- 1879 &ndash; சோமசுந்தர பாரதியார், தமிழகத் தமிழறிஞர் (இ. 1959)
- 1881 &ndash; ஆன்சு பிசர், நோபல் பரிசு பெற்ற செருமானிய வேதியியலாளர் (இ. 1945)
- 1897 &ndash; ச. வெள்ளைச்சாமி, கொடைவள்ளல், சமூக சேவகர் (இ. 1983)
- 1907 &ndash; மௌனி, தமிழக எழுத்தாளர் (இ. 1985)
- 1911 &ndash; சங்கம் லக்ஷ்மி பாய், இந்திய சமூக ஆர்வலர், அரசியல்வாதி (இ. 1979)
- 1921 &ndash; காரி டேவிஸ், அமெரிக்க விமானி, செயற்பாட்டாளர் (இ. 2013)
- 1926 &ndash; நுவான் சியா, கம்போடிய அரசியல்வாதி, கெமர் ரூச்சின் தலைமைக் கருத்தாளர் (இ. 2019)
- 1927 &ndash; செல்லையா இராசதுரை, இலங்கை அரசியல்வாதி (இ. 2025)
- 1940 &ndash; பாரதி முகர்ஜி, இந்திய-அமெரிக்க எழுத்தாளர் (இ. 2017)
- 1940 &ndash; கா. அ. ஜெயசீலன், மலையாளக் கவிஞர்
- 1942 &ndash; திருச்சி சங்கரன், தமிழக மிருதங்கக் கலைஞர்
- 1955 &ndash; அலன் போடர், ஆத்திரேலியத் துடுப்பாளர்
- 1960 &ndash; உத்தவ் தாக்கரே, இந்திய அரசியல்வாதியும், சிவ சேனாவின் தலைவர்
- 1963 &ndash; சித்ரா, தென்னிந்தியத் திரைப்படப் பின்னணிப் பாடகி
- 1965 &ndash; சசிகலா, தென்னிந்தியத் திரைப்பட நடிகை
- 1967 &ndash; ராகுல் போஸ், இந்திய நடிகர்
- 1972 &ndash; மாயா ருடால்ப், அமெரிக்க நடிகை
- 1977 &ndash; ஜானத்தன் ரீஸ் மயர்ஸ், ஐரிய நடிகர்
- 1987 &ndash; அருள்நிதி, தமிழ்த் திரைப்பட நடிகர்
- 1990 &ndash; கிருத்தி சனோன், இந்திய நடிகை
# சூலை 27

## இறப்புகள்

- 1844 &ndash; ஜான் டால்ட்டன், ஆங்கிலேய இயற்பியலாளர், வேதியியலாளர் (பி. 1776)
- 1929 &ndash; ரவுல் பிக்டே, சுவிட்சர்லாந்து இயற்பியலாளர் (பி. 1846)
- 1953 &ndash; சோமசுந்தரப் புலவர், ஈழத்துப் புலவர் (பி. 1878)
- 1960 &ndash; யூலி விண்டர் கான்சன், தென்மார்க்கு-சுவிட்சர்லாந்து வானியலாளர் (பி. 1890)
- 1963 &ndash; கர்ரெட் மார்கன், ஆப்பிரிக்க-அமெரிக்கக் கண்டுபிடிப்பாளர் (பி. 1877)
- 1963 &ndash; ச. து. சு. யோகி, தமிழகத் தமிழறிஞர், திரைப்படப் பாடலாசிரியர், இயக்குநர் (பி. 1904)
- 1970 &ndash; பட்டம் தாணு பிள்ளை, இந்திய விடுதலைப் போராட்ட செயற்பாட்டாளர், \காந்தியவாதி (பி. 1885)
- 1975 &ndash; அல்பிரட் துரையப்பா, இலங்கைத் தமிழ் அரசியல்வாதி (இ. 1926)
- 1980 &ndash; முகம்மத் ரிசா ஷா பஹ்லவி, ஈரானிய மன்னர் (பி. 1919)
- 1981 &ndash; பால் பிராண்டன், பிரித்தானிய மெய்யியலாளர், இறை உணர்வாளர் (பி. 1898)
- 1987 &ndash; சலீம் அலி, இந்தியப் பறவையியல் வல்லுநர் (பி. 1896)
- 1988 &ndash; மீ. கல்யாணசுந்தரம், தமிழக அரசியல்வாதி (பி. 1909)
- 1992 &ndash; அம்ஜத் கான், இந்தித் திரைப்பட நடிகர் (பி. 1940)
- 1994 &ndash; கெவின் கார்ட்டர், தென்னாப்பிரிக்க ஊடகவியலாளர் (பி. 1960)
- 2015 &ndash; ஆ. ப. ஜெ. அப்துல் கலாம், தமிழக அறிவியலாளர், இந்தியாவின் 11வது குடியரசுத் தலைவர் (பி. 1931)
- 2016 &ndash; ஞானக்கூத்தன், தமிழகக் கவிஞர் (பி. 1938)
- 2017 &ndash; தரம்சிங், கர்நாடக மாநில முன்னாள் முதல்வர் (பி. 1936)
# சூலை 27

## சிறப்பு நாள்

- விடுதலைப் போர் வெற்றி நாள் (வட கொரியா)
# சூலை 28

## பிறப்புகள்

- 1635 &ndash; ராபர்ட் ஹூக், ஆங்கிலேய மருத்துவர், வேதியியலாளர் (இ. 1703)
- 1892 &ndash; கந்தையா கனகரத்தினம், இலங்கைத் தமிழ் அரசியல்வாதி (இ. 1962)
- 1902 &ndash; கார்ல் பொப்பர், ஆத்திரிய-ஆங்கிலேய மெய்யியலாளர் (இ. 1994)
- 1907 &ndash; ஏ. வி. மெய்யப்பச் செட்டியார், இந்தியத் திரைப்படத் தயாரிப்பாளர், இயக்குநர் (இ. 1979)
- 1928 &ndash; கல்யாண் குமார், தென்னிந்திய திரைப்பட நடிகர் (இ. 1999
- 1929 &ndash; ஜாக்குலின் கென்னடி ஒனாசிஸ், அமெரிக்காவின் முதல் சீமாட்டி (இ. 1994)
- 1930 &ndash; பிரோசா பேகம், வங்காளதேசப் பாடகி (இ. 2014)
- 1934 &ndash; வி. குமார், தென்னிந்தியத் திரைப்பட இசையமைப்பாளர் (இ. 1996)
- 1936 &ndash; சோபர்ஸ், மேற்கிந்தியத் தீவுகள் துடுப்பாட்ட வீரர்
- 1938 &ndash; ஆல்பர்ட் புஜிமோரி, பெருவின் 90வது அரசுத்தலைவர்
- 1951 &ndash; சந்தியாகோ கலத்ராவா, எசுப்பானியக் கட்டிடக் கலைஞர்
- 1954 &ndash; ஊகோ சாவெசு, வெனிசுவேலாவின் அரசுத்தலைவர் (இ. 2013)
- 1958 &ndash; டெர்ரி பாக்ஸ், கனடிய ஓட்ட வீரர், செயற்பாட்டாளர் (இ. 1981)
- 1971 &ndash; அபூ பக்கர் அல்-பக்தாதி, ஈராக்கின் இசுலாமிய அரசுத் தலைவர்
- 1974 &ndash; அலெக்சிசு சிப்ராசு, கிரேக்கத்தின் 186வது பிரதமர்
- 1983 &ndash; தனுஷ், தமிழகத் திரைப்பட நடிகர்
- 1986 &ndash; துல்கர் சல்மான், மலையாளத் திரைப்பட நடிகர்
- 1993 &ndash; ஹாரி கேன், ஆங்கிலேயக் காற்பந்து வீரர்
# சூலை 28

## இறப்புகள்

- 1741 &ndash; ஆன்டோனியோ விவால்டி, இத்தாலிய இசையமைப்பாளர் (பி. 1678)
- 1750 &ndash; யோகான் செபாஸ்தியன் பாக், செருமானிய இசையமைப்பாளர் (பி. 1685)
- 1930 &ndash; ஆல்வார் குல்ஸ்ட்ரான்ட், நோபல் பரிசு பெற்ற சுவீடிய மருத்துவர் (பி. 1862)
- 1930 &ndash; பாவெல் செரன்கோவ், நோபல் பரிசு பெற்ற உருசிய வேதியியலாளர் (பி. 1990)
- 1946 &ndash; அல்ஃபோன்சா, கத்தோலிக்க திருச்சபையின் முதலாவது புனிதப் பட்டம் கொடுக்கப்பட்ட முதலாவது இந்தியப் பெண் (பி. 1910)
- 1957 &ndash; எடித் அப்போட், அமெரிக்க பொருளியலாளர் (பி. 1876)
- 1968 &ndash; ஓட்டோ ஹான், நோபல் பரிசு பெற்ற செருமானிய வேதியியலாளர் (பி. 1879)
- 1972 &ndash; சாரு மசூம்தார், இந்தியச் செயற்பாட்டாளர் (பி. 1918)
- 1982 &ndash; சா. கணேசன், தமிழக அரசியல்வாதி, சமூக ஆர்வலர், தமிழ் இலக்கியவாதி (பி. 1908)
- 1999 &ndash; கா. ஸ்ரீ. ஸ்ரீ, தமிழக எழுத்தாளர், மொழிபெயர்ப்பாளர் (பி. 1913)
- 2004 &ndash; பிரான்சிஸ் கிரிக், நோபல் பரிசு பெற்ற ஆங்கிலேய உயிரியலாளர் (பி. 1916)
- 2009 &ndash; லீலா நாயுடு, இந்திய நடிகை (பி. 1940)
- 2015 &ndash; கிளைவ் ரைஸ், தென்னாப்பிரிக்கத் துடுப்பாளர் (பி. 1949)
- 2016 &ndash; மகாசுவேதா தேவி, வங்காள எழுத்தாளர், சமூக ஆர்வலர் (பி. 1926)
# சூலை 28

## சிறப்பு நாள்

- விடுதலை நாள் (பெரு, 1821)
- உலகக் கல்லீரல் அழற்சி நாள்
- உலக இயற்கை வளம் பாதுகாப்பு நாள்
# இணைய இணைப்பைப் பகிர்தல்

**இணைய இணைப்பைப் பகிர்தலானது** விண்டோஸ் மற்றும் லினக்ஸ் இயங்குதளங்களில் பொதுவாகப் பயன்படுத்தப்படுவதாகும். இது மைக்ரோசாப்ட் இயங்குதளங்களில் விண்டோஸ் 98 இரண்டாவது பதிப்பிலிருந்து அறிமுகப்படுத்தப்பட்டுள்ளது. இணைய இணைப்பைப் பகிரும் வழங்கியாக (சேவர்) வின்டோஸ் சேவர் 2003 வெப் எடிசன், டேட்டா செண்டர் எடிசன், இட்டானியம் எடிசன் போன்றவறை இயங்காது. இதுபோன்றே வின்டோஸ் எக்ஸ்பி 64பிட் பதிப்பும் சொதனையில் இருக்கும் வி்ன்டோஸ் எக்ஸ்பி சேவைப் பொதி 3 வழங்கியாகச் செயல்படுவதில் சில பிரச்சினைகள் அவதானிக்கப்பட்டுள்ள பொழுதிலும் தொடர்ந்தும் இணைய இணைப்பைப் பகிர்தல் செயற்படும். இதை விண்டோஸ் இது உள்ளூர் வலையமைப்பூடாக கணினிகளுக்கிடையில் இணைய இணைப்பானது பகிரப்படுவதாகும். இவ்வாறு இணைய இணைப்பை பகிரும் கணினியானது ஏனைய கணினிகளுக்கு IP முகவரிகளை வழங்குவதோடு, வலையமைப்பில் உள்ள ஏனைய கணினிகள் இணையத்தை அணுகும் போது உள்ளூர் IP முகவரிகளை இணைய இணைப்பை பகிரும் கணினியில் IP முகவரிகளாக மாற்றி இணைய இணைப்பில் உதவுகின்றன. இது நிறுவுதற்கு எளிதாக இருப்பினும் இணையத்தைப் பயன்படுத்துவதைக் கண்காணிப்பதோ மட்டுப்படுத்துவதோ IP முகவரிகள் வழங்குவதை விரும்பியவாறு மாற்றுவதோ இயலாது.  
குறிப்பு:இரண்டு கணினிகள் மாத்திரமே இருந்தால் இரண்டு கணினியையும் குறஸோவர் (Cross-over) கேபிள் மூலம் இணைத்துவிடலாம் இதற்கு சுவிச் அவசியம் இல்லை.
# இணைய இணைப்பைப் பகிர்தல்

## ஆதாரங்கள்

<div>  
</div>
# ஆகத்து 4

## பிறப்புகள்

- 1281 &ndash; குலுக் கான், மங்கோலியப் பேரரசர் (இ. 1311)
- 1521 &ndash; ஏழாம் அர்பன் (திருத்தந்தை) (இ. 1590)
- 1792 &ndash; பெர்சி பைச்சு செல்லி, ஆங்கிலேய எழுத்தாளர் (இ. 1822)
- 1900 &ndash; எலிசபெத் மகாராணி, மகாராணியின் தாய் (இ. 2002)
- 1901 &ndash; லூயிசு ஆம்சுட்ராங், அமெரிக்கப் பாடகர், இசைக்கலைஞர் (இ. 1971)
- 1929 &ndash; வேலூர் ஜி. ராமபத்ரன், தமிழக மிருதங்கக் கலைஞர் (இ. 2012)
- 1929 &ndash; கிஷோர் குமார், இந்திய நடிகர், பாடகர் (இ. 1987)
- 1935 &ndash; நா. தர்மராஜன், தமிழக எழுத்தாளர், மொழிபெயர்ப்பாளர்
- 1950 &ndash; ந. ரங்கசாமி, புதுச்சேரியின் 9வது முதலமைச்சர்
- 1960 &ndash; சோழியான், ஈழத்து எழுத்தாளர் (இ. 2016)
- 1961 &ndash; பராக் ஒபாமா, அமெரிக்காவின் 44வது அரசுத்தலைவர், அமைதிக்கான நோபல் பரிசு பெற்றவர்
- 1961 &ndash; பாக்கியசிறீ தீப்சே, இந்திய சதுரங்க விளையாட்டு வீராங்கனை
- 1965 &ndash; விசால் பரத்வாஜ், இந்தியத் திரைப்பட இயக்குநர், தயாரிப்பாளர், இசையமைப்பாளர், பின்னணிப் பாடகர்
- 1981 &ndash; மேகன் மெர்க்கில், அமெரிக்க நடிகை, மனிதநேயர், பிரித்தானிய அரசு குடும்பத்தவர்
# ஆகத்து 4

## இறப்புகள்

- 1859 &ndash; ஜான் வியான்னி, பிரெஞ்சுப் புனிதர் (பி. 1786)
- 1866 &ndash; ஐந்தாம் சிவாஜி, மராத்திய கோல்காப்பூர் அரசர் (பி. 1830]])
- 1875 &ndash; ஆன்சு கிறித்தியன் ஆன்டர்சன், தென்மார்க்கு எழுத்தாளர் (பி. 1805)
- 2006 &ndash; பொன். கணேசமூர்த்தி, ஈழத்துக் கலைஞர்
- 2006 &ndash; நந்தினி சத்பதி, இந்திய அரசியல்வாதி, எழுத்தாளர் (பி. 1931]])
- 2008 &ndash; ச. அகத்தியலிங்கம், தமிழக மொழியியல் அறிஞர் (பி. 1929)
- 2009 &ndash; கிர்ரோடுகு அகேய்கே, சப்பானியப் புள்ளியியலாளர் (பி. 1927)
- 2019 &ndash; நுவான் சியா, கம்போடிய அரசியல்வாதி, கெமர் ரூச்சின் தலைமைக் கருத்தாளர் (பி. 1926)
- 2024 &ndash; கிரகாம் தோர்ப், ஆங்கிலேயத் துடுப்பாளர் (பி. 1969)
# ஆகத்து 4

## சிறப்பு நாள்

- புரட்சி நாள் (புர்கினா பாசோ)
# யாவே

**யாவே** (*Yahweh*) அல்லது **யெகோவா** (*Jehovah*) என்பது கிறிஸ்தவர்கள் மற்றும் யூதர்கள் தங்களது கடவுளின் எபிரேயப் பெயராக ஏற்றுக்கொள்கின்றார்கள். இது יהוה (யஹ்வே) என்ற எபிரேய மொழிப் பதத்தின் தமிழ் எழுத்துப் பெயர்ப்பாகும். எபிரேய மொழியில் உயிர் எழுத்துகள் கிடையாது. அது மெய்யெழுத்துகள் மட்டுமே கொண்டு எழுதப்படுகிறது, வாசிக்கும் போது தேவையான உயிரெழுத்துக்கள் சேர்த்து வாசிக்கப்படும். யெஹ்வே, யெகோவா என்பது இறைநாமம்/திருநாமம்.  
இறைவனின் திருநாமமான "யாவே", எபிரேய மொழியில் "இருக்கிறவர்" (*The Being*) அல்லது "வாழ்கிறவர்" என்று பொருள்படும். (கடவுள் மோசேயை நோக்கி, இருக்கின்றவராக இருக்கின்றவர் நானே என்றார். மேலும் அவர், ″ நீ இஸ்ரவேல் மக்களிடம், இருக்கின்றவர் நானே என்பவர் என்னை உங்களிடம் அனுப்பினார் என்று சொல்″ என்றார்.)  
எபிரேய மொழியில் "எஹ்யே அஷெர் எஹ்யே" என்றால் "இருக்கின்றவராக இருக்கின்றவர் நானே" / "முன்பு இருந்த, இப்போது இருக்கின்ற, இன்னும் இருக்கப்போகின்றவர்" / முக்காலமும் கடந்தவர் என்று பொருள்படும்..  
தமிழ்க் கிறிஸ்தவ விவிலியங்கள் இறைவனை கர்த்தர் அல்லது ஆண்டவர் என்று குறிப்பிடுகின்றன. இவ்வாறு கர்த்தர் அல்லது ஆண்டவர் என்று குறிப்பிடப்படும் சொல், மூல மொழியான எபிரேயத்தில் יְהֹוָה என்று இறைவனைக் குறிக்கும் நான்கெழுத்து வார்த்தையாகும். இதுவே ஆங்கிலத்தில் "YHWH" எனக் குறிக்கப்படுகிறது.  
எபிரேய மொழிப்பிரதிகளில் இறைவனின் பெயர் நான்கு மெய்யெழுத்துக்களால் எழுதப்பட்டு அடோனை (ஆண்டவர்) என்று வாசிக்கப்படவேண்டியதாகக் குறிப்பிடப்பட்டுள்ளது. இன்னும் சில எபிரேய மொழிப்பிரதிகளில் பிரதிகளில், 'அடோனை' என்பதற்குப் பதிலாக "ஹஷெம்" (திருநாமம்) என்றும் குறிப்பிடப்பட்டுள்ளது.  
ஆனால் இன்னும் சில இடங்களில் திருநாமத்தின் நான்கெழுத்து வார்த்தையுடன் அடோனையும் சேர்த்து எழுதப்பட்டுள்ளது. இவ்வாறான இடங்களில் திருப்பெயர் "ஏலோஹிம்" என்று வாசிக்கப்படவேண்டும் எனக் குறிப்பிடப்பட்டுள்ளது. முன்போல, திருப்பெயரின் நான்கு மெய்யெழுத்துக்களையும் ஏலோஹிமில் உள்ள உயிரெழுத்துக்களையும் இணைத்தால் கிடைப்பது "யெஹோவி".  
யெருசலேம் தேவாலயத்தின் கருவறையில் பணியாற்றிய ஆசீர் அளிக்கும் குருக்களும், கோயில் தலைமை குருவும் (யோம் கிப்பூர் அல்லது கழுவாய் திருநாளின்போது) மட்டுமே திருநாமத்தை உச்சரிக்க அனுமதிக்கப்பட்டனர். தேவாலயம் இடிக்கப்பட்டபின் திருநாமம் உச்சரிக்கப்படவில்லை.  
விவிலியம்: ஒரே தேவனை/கடவுளைப் (யாவே) பற்றியும் அந்த தேவனின் பரிசுத்தத்தைப் பற்றியும் கூறுகிறது. "நான் பரிசுத்தமாக இருப்பதைப்போல நீங்களும் பரிசுத்தராக இருங்கள்" என்கிறது.
யாவே பெயர், விவிலியத்தில் 7000 தடவைகள் எழுதப்பட்டுள்ளது.  
யெகோவாவின் சாட்சிகள் எனும் ஒரு சமயப்பிரிவு காலப்போக்கில் இப்பெயரில் உருவானது. பலரால் இச்சமயம் ஏற்றுக்கொள்ளப்படாவிட்டாலும் சிலரால் ஏற்றுக்கொள்ளப்படுகிறது.  
இந்த கொடிய உலகம் இறைவனால் மீண்டும் சொர்க்கமாக மாற்றப்படும் என்று இவர்கள் நம்புக்கின்றனர்.
# ஈசாக்கு

**ஈசாக்கு** என்பவர் விவிலியத்தின்படி, இஸ்ரயேலரின் முதுபெரும் தந்தையர் மூவரில் ஒருவராவார். இவர் ஆபிரகாம் மற்றும் சாராள் ஆகியோரின் மகனும் யாக்கோபுவின் தந்தையுமாவார். இவரது வரலாறு தொடக்கநூலில் கூறப்பட்டுள்ளது.
# ஈசாக்கு

## பெயர்

ஈசாக்கின் தாயான சாராள் தான் குழந்தையைப் பெறப்போவதாக இறைத்தூதர் ஆபிரகாமிடம் சொல்வதை கேட்டு தான் முதியவளாக இருந்தபடியால் நகைத்தார். இதனால் குழந்தையை பெற்றவுடன் நகைத்தல் எனப் பொருள்படும் வகையில் ஈசாக்கு என பெயரிட்டார்.
# ஈசாக்கு

## வாழ்க்கைக் குறிப்பு

ஈசாக்கு ஆபிரகாமுக்கும் சாராளுக்கும் பிறந்த ஒரே குழந்தையாகும். அவ்ர்கள் இருவரும் மிக முதியவராக இருந்த போது ஈசாக்கு பிறந்தார். குழந்தை பிறந்து எட்டாவது நாளில் அபிரகாம் குழந்தைக்கு விருத்த சேதனம் பண்ணினார். ஈசாக்கு பால்குடி மறந்த நாளிலே ஆபிரகாம் பெரிய விருந்து ஒன்றைக் கொடுத்தார்.  
சாராள், அபிரகாமுக்கு ஆகார் என்ற எகிப்திய அடிமை பெண் மூலமாக பிறந்திருந்த மகனான இஸ்மவேல் மூலம் தனது மகனுக்கு எதிர்காலத்தில் வரக்கூடிய பிரச்சினைகளை எண்ணி அவர்களை விரட்டி விடுமாறு ஆபிரகாமை வேண்டினார். கடவுளும் ஆபிரகாமுக்கு இதையே சொல்ல ஆபிரகாம் அவர்களை வீட்டைவிட்டு வெளியேற்றி விட்டார்.  
ஈசாக்கு வளர்ந்து சுமார் 25 ஆவது அகவையை அடைந்தபோது, கடவுள் அபிரகாமை சோதிக்கும் நோக்கில், ஈசாக்கை பலியிட கட்டளையிடுகிறார். ஆபிரகாம் கடவுள் காட்டிய இடத்துக்குச் சென்று ஈசாக்கை கட்டி பலியிட ஆயத்தமான போது, இறைத்தூதர் ஆபிரகாமை தடுத்தார்.  
ஈசாக்கின் 40ஆவது அகவையில் ஆபிரகாம் தனது சேவகரான எலியேசரை மொசபத்தேமியாவில் உள்ள தனது மைத்துனரான லாபான் வீட்டுக்கு அனுப்பி, ஈசாக்கு ஒரு மனைவியை தேடினார். ரெபேக்கா ஈசாக்கின் மனைவியாக அனுப்பப்பட்டார். ஈசாக்கு ரெபேக்காவை மணந்தார். சில காலம் குழந்தையற்றிருந்த ரெபேக்கா கர்பவதியாகி இரட்டைக் குழந்தைகளைப் பெற்றார். அவர்களுக்கு ஏசா,யாக்கோபு என பெயரிட்டார். ஏசா ஈசாக்கின் ஆதரவையும் யாக்கோபு ரெபேக்காளின் ஆதரவையும் பெற்றனர்.  
ஈசாக்கு முதியவனான போது (அகவை 137) அவரது கண் பார்வை மிகவும் குன்றிக் காணப்பட்டது. அப்போது தனது மகன்களை ஆசிர்வதிக்கும் நோக்கில் மூத்தவனான ஏசாவை அழைத்தார், ஏசா அப்போது வேட்டையாட சென்றிருந்தார் இவ்வாய்ப்பைப் பயன்படுத்தி ரெபேக்காள் யாக்கோபை அனுப்பி மூத்த புதல்வனுக்குறிய ஆசீர்வதத்தை பெற்றுக் கொள்ள வைகிறாள். ஏசா வந்தபோது நடந்த்தை அறிந்த ஈசாக்கு ஏசாவுக்கு இரண்டாவது பிள்ளைக்காண ஆசிவாததை மட்டுமே கொடுக்கிறார். இதன் பிறகு சிலகாலம் வாழ்ந்த ஈசாக்கு தனது 180 ஆவது அகவையில் மரித்தார் அவரை அவரது புதல்வர்கள் இருவரும் அடக்கம் செய்தனர்.
# கருநாடக - இந்துஸ்தானி இசைகள் ஒப்பீடு

**கருநாடக. இந்துஸ்தானி** இசைகளுக்கான அடிப்படைத் தத்துவம் ஒன்றேயானாலும் பாடும் முறைகளில் பல வேறுபாடுகள் உண்டு.
# கருநாடக - இந்துஸ்தானி இசைகள் ஒப்பீடு

## இரண்டுக்கும் பொதுவானவை

7 சுவரங்கள், 12 சுவரஸ்தானங்கள், 22 சுருதிகள், வாதி, சம்வாதி, விவாதி, அனுவாதி என்பன யாவும் இவ்விரு இசைகளுக்கும் பொதுவான அம்சங்களாகும். கருநாடக சங்கீதத்தில் 72 மேளகர்த்தாக்கள் (தாய் ராகங்கள்) இருப்பதைப் போன்றே ஹிந்துஸ்தானி சங்கீதத்தில் 10 தாட்கள் உண்டு.
# கருநாடக - இந்துஸ்தானி இசைகள் ஒப்பீடு

## ஆரம்ப அப்பியாச வகைகள்

கர்நாடக சங்கீதத்தில் ஆரம்ப அப்பியாச வரிசைகள் *மாயாமாளவகெளளை* இராகத்திலேயே கற்பிக்கப்படுகின்றன. ஆனால் இந்துஸ்தானி சங்கீதத்தில் ஒவ்வொரு ராகத்திலும் *பலடாஸ்* என அழைக்கப்படும் சுவர அப்பியாச வரிசைகள் கற்பிக்கப்படுகின்றன.
# கருநாடக - இந்துஸ்தானி இசைகள் ஒப்பீடு

## உருப்படிகள்

கருநாடக சங்கீதத்தில் உள்ளவாறு ஏராளமான உருப்படி வகைகளோ, தள வகைகளோ, இராகங்களோ இந்துஸ்தானி சங்கீதத்தில் கிடையாது. கான காலத்திற்கேற்பவே இராகங்களைப் பாடும் முறை இந்துஸ்தானி சங்கீதத்தில் இன்னும் கடைப்பிடிக்கப்படுகின்றது. ஆனால், கர்நாடக இசையிலோ இம்முறை அருகி வருகின்றது. கர்நாடக இசையில் கமகங்கள், பிருகாக்கள் என்பன மிக முக்கியமான அம்சங்களாகும். கமகம் என்னும் அம்சம் இந்துஸ்தானி சங்கீதத்தில் காணப்படுகின்ற போதும் அவை லேசான ஏற்ற ஜாரு, இறக்க ஜாரு வகையிலான கமகங்களாகும்.
# கருநாடக - இந்துஸ்தானி இசைகள் ஒப்பீடு

## பாடும் முறை

இராகம் பாடும் முறையில் இரு இசைகளுக்கும் வேறுபாடு காணப்படுகின்றது. இந்துஸ்தானி சங்கீதத்தில் ஆலாபனை விஸ்தாரமாக நீண்ட நேரம் பாடப்படுகிறது. நீண்ட நேரம் மந்த்ர ஸ்தாயியில் சஞ்சாரம் செய்த பின்னரே படிப்படியாக மத்யஸ்தாயி, மேல்ஸ்தாயியில் சஞ்சாரம் செய்வர்.  
சாதாரணமாக இந்துஸ்தானி கச்சேரியில் 2, 3 இராகங்களே பாடப்படுகின்றன. ஆனால், கர்நாடக சங்கீதத்தில் 3 மணி நேரக் கச்சேரியில் 10-15 உருப்படி வகைகள் பாடப்படுகின்றன. கருநாடக சங்கீதக் கச்சேரியின் ஆரம்பத்தில் வர்ணம், பஞ்சரத்ன கீர்த்தனை, துரிதகால கீர்த்தனைகள் என்பன கச்சேரி களை கட்டுவதற்காகப் பாடப்படுகின்றன. இந்துஸ்தானி கச்சேரி பெரும்பாலும் ஆலாபனையுடனேயே ஆரம்பமாகிறது. கருநாடக சங்கீதக் கச்சேரிகளில் ஓர் இராகத்தில் ஓர் உருப்படியே பாடப்படுதல் வழக்கமாகும். ஆனால், இந்துஸ்தானி சங்கீதத்தில் ஒரே இராகத்திலேயே விளம்ப லய உருப்படி, துரித லய உருப்படி என்பன பாடப்படுகின்றன.
# கருநாடக - இந்துஸ்தானி இசைகள் ஒப்பீடு

## பக்க வாத்தியங்கள்

கர்நாடக சங்கீத வாய்ப்பாட்டுக் கச்சேரியில் பக்க வாத்தியமாக வயலின், மிருதங்கம், கடம், மோர்சிங், கஞ்சிரா போன்ற வாத்தியங்கள் வாசிக்கப்படும். பிரதானமான இராகம், கிருதி, பல்லவி பாடப்பட்ட பின் தனி ஆவர்த்தனம் முக்கிய இடம் வகிக்கிறது. ஆனால் இந்துஸ்தானி இசையில் சுருதிக்காக தம்புராவும், தாளத்திற்காக தபேலாவும் மாத்திரமே வாசிக்கப்படும். தனி ஆவர்த்தனத்திற்கு இவ்விசையில் இடமில்லை. கர்நாடக இசையின் பாதிப்பினால் ஹிந்துஸ்தானி இசைக் கச்சேரிகளில் இப்போது வயலின் வாசிக்கப்படுகிறது.
# கருநாடக - இந்துஸ்தானி இசைகள் ஒப்பீடு

## பிற

கருநாடக-இந்துஸ்தானி சங்கீதங்களுக்கு இடையிலான ஒற்றுமை-வேற்றுமை  
கருநாடக சங்கீதத்தில் கையினால் தாளம் இடுவது போன்று இந்துஸ்தானி சங்கீதத்தில் கையினால் தாளம் போடுவதில்லை. தபேலாவில் வாசிக்கப்படும் டேக்கா (ஜதி) ஒட்டியே பிரதானமாக பாடுபவர் பாடவேண்டும் அல்லது பக்கவாத்தியம் வாசிப்பவர் வாசிக்க வேண்டும். ஆகையினால் இந்துஸ்தானி இசையில் தபேலா வாசிப்பு முறையை பாடகர், வாத்திய இசை விற்பன்னர் யாவரும் அறிந்திருத்தல் அவசியம்.  
இந்துஸ்தானி இசையில் கற்பனாஸ்வரம் பாடும் முறை மிகக் குறைவாகும்.கீர்த்தனை, கிருதி<nowiki/>யில் உள்ள பல்லவி, அனுபல்லவி போன்ற அங்க வேறுபாடுகளை இந்துஸ்தானி சங்கீதத்தில் ஸ்தாயியில், அந்தரா எனக் கூறுவர்.*அந்தர்* என்றால் 'உள்ளே' என்று பொருள்.  
கஸல் என்னும் இந்துஸ்தானி உருப்படி வகை கருநாடக சங்கீதத்தில் ஜாவளி<nowiki/>க்கு ஒப்பானது. தும்ரி என்பது பதத்திற்கும், தரானா என்பது தில்லானா<nowiki/>வுக்கும் ஒப்பானது.  
இந்துஸ்தானி சங்கீதத்தில் பலவித கரானாக்கள், அதாவது குருகுல முறைகள் உண்டு. ஒவ்வொரு கரானாவும் ஒவ்வொரு பாணியைப் பின்பற்றுவதாக அமைகின்றது. உ.ம்: கவாலியர், ஆக்ரா, ராம்பூர், பெனாரஸ்  
தென்னிந்தியா<nowiki/>விலும் கேரள பாணி, ஆந்திரா பாணி என்றிருந்தாலும் இந்துஸ்தானி சங்கீத கரானாக்களைப் போன்று அதிக வேறுபாடில்லை. ஒரே உருப்படி வகைகளே தென்னிந்தியா எங்கும் பாடப்படுகின்றன.  
மந்த்ரஸ்தாயி, மத்யஸ்தாயி, தாரஸ்தாயி என்னும் 3 ஸ்தாயிகளும் இந்துஸ்தானி சங்கீதத்தில் மந்த்ரசப்தக, மத்யசப்தக, தாரசப்தக என அழைக்கப்படுகின்றன.  
தாய் இராகங்களை இந்துஸ்தானி சங்கீதத்தில் "தாட்" என அழைப்பர். தாட் ராகத்திற்கான அம்சங்கள்:  
1) 7 சுவரங்களையும் கொண்டிருத்தல்  
2) சுவரங்கள் கிரமகதியில் செல்லுதல்  
3) ஒரே சுவரத்தின் கோமள, தீவிர பேதம் இரண்டும் அடுத்தடுத்து தாட்டில் வரலாம்.  
4) தாட் ஆரோகணத்தை மட்டும் கொண்டதாகும். உ.ம்: ஸ ரி க ம ப த நி ஸ (கரகரப்பிரியா) காபி தாட்டைக் குறிக்கும்.  
5) தாட் இரஞ்சகத்தை அளிக்க வேண்டிய அவசியமில்லை.  
6) ஒவ்வொரு தாட்டும் அத்தாட்டிலிருந்து பிறக்குமி ராகத்தின் பெயரைக் கொண்டு விளங்கும். உ.ம்: காபிதாட் அதிலிருந்து பிறந்த பிரபல்யமான காபியின் பெயரைக் கொண்டு அழைக்கப்படுகிறது. ஹிந்துஸ்தானியில் இவ்வாறான 10 தாட்கள் உண்டு. இவற்றிலிருந்தே இராகங்கள் பிறக்கின்றன.  
கருநாடக சங்கீதத்தில் உள்ளது போன்றே இராகங்கள் ஒளடவ, ஷாடவ, சம்பூர்ண என ராகங்களில் உள்ள சுவரங்களின் எண்ணிக்கையினைப் பொறுத்துப் பிரிக்கப்படுகின்றன. ஒளடவ இராகம்: பூபாலி, இந்தோளம். ஷாடவ ராகம்: மார்வா. பூர்யா சம்பூர்ண ராகம்: யமன், பிலாவல்.  
கருநாடக சங்கீதம் போன்றே இந்துஸ்தானி சங்கீதத்திலும் பாடகர் தம் குரலுக்கு உகந்த சுருதியைத் தேர்ந்தெடுக்க சுதந்திரம் உண்டு. கருநாடக சங்கீதத்தில் தம்புராவை சுருதி கூட்டும் போது பஸஸஸ என்று கூட்டப்படுகிறது. இந்துஸ்தானி சங்கீதத்திலும் அவ்வாறே.  
கருநாடக சங்கீதத்தைப் போல் இந்துஸ்தானி சங்கீதத்திலும் 7 சுவரங்களும் கோமள, தீவிர பேதத்தினால் 12 சுவரஸ்தானங்களாகின்றன.  
இரு சங்கீதங்களிலும் மனோதர்மம் இன்றியமையாததாகும். இந்துஸ்தானி சங்கீதத்தில் ஆலாபனையை "ஆலாப்" என்றழைப்பர். ஆலாப் 4 பிரிவுகளாகப் பாடப்படுகிறது. 1. ஸ்தாயி 2. அந்தரா 3. ஸஞ்சாரி 4. ஆபோக் (ஆபோகி)  
ஜோட் என்பது ஆலாபனையை மத்திம காலத்தில் பாடுவதாகும். இது ஓரளவு கர்நாடக சங்கீதத்தில் தானம் பாடும் முறைக்கு ஒத்ததாகும்.
# பொன். கணேசமூர்த்தி

**பொன். கணேசமூர்த்தி** (இறப்பு: ஆகஸ்ட் 4, 2006, யாழ்ப்பாணம்), தமிழ் ஈழ விடுதலைப் போராட்டத்துக்காக சாத்வீக வழியில் தன் சிறுவயது முதல் அயராது உழைத்து வந்து விடுதலை வரலாற்றில் இடம்பிடித்தவர்.
# பொன். கணேசமூர்த்தி

## குடும்ப விபரம்

இவருடைய மூன்றாவது மகன் மதனமௌலி (2ம் லெப்டினன்ட் இளஞ்செழியன்) போராட்டத்தில் வீரச்சாவடைந்தார்..
# பொன். கணேசமூர்த்தி

## நாடகத் துறையில்

பல்துறை கலை ஆற்றல் கொண்ட இவர் *வைகறை*, *இலங்கை மண்* , "பொன் பரப்பித்தீவு" ஆகிய வானொலி தொடர் நாடகங்களையும் தனி நாடகங்களையும் உருவாக்கி வழங்கியிருந்தார். விடுதலைக் கருத்துக்களை விதைப்பதற்காக அரங்க நாடகங்களும் பொன். கணேசமூர்த்தியினால் பாடசாலைப் பருவம் முதல் அரங்கேற்றப்பட்டுள்ளன.  
*இன எழுச்சி* சஞ்சிகையின் ஆசிரியராக செயற்பட்டவர். *வரலாறு சொல்லும் பாடம்* என்ற நூலை உருவாக்குவதில் தீவிரமாக உழைத்து வந்தார். *மண்ணுக்காக* என்ற முழுநீள திரைப்படத்தையும் இவர் உருவாக்கினார்.  
பொன் கணேசமூர்த்தியின் நெறியாள்கையில் உருவான பிரபலமான மேடை நாடகங்கள்:
- இரட்டை முகங்கள்
- சந்தன கட்டைகள்
- சந்தனக்காடு
# பொன். கணேசமூர்த்தி

## வானொலிக் கலைஞர்

வில்லிசை, உரைவீச்சு உட்பட்ட பல்வேறுபட்ட வானொலி நிகழ்ச்சிகளை படைத்திருந்த இவர் பெருமளவிலான விடுதலைப் பாடல்களையும் உருவாக்கியுள்ளார். வானொலி, அரங்க திரைப்பட நடிகனாகவும் செயற்பட்ட இவர், பாடலாசிரியராகவும் நாவலாசிரியராகவும் கவிஞராகவும் பாடகராகவும் வில்லிசைக் கலைஞராகவும் சிறப்பாக செயற்பட்டு வந்தார்.
# பொன். கணேசமூர்த்தி

## இவரது பாடல்கள்/பாடல்கள் இடம்பெற்ற இறுவெட்டுகள்

- *வாழ்த்துங்கள் நெஞ்சங்களே...* (செஞ்சோலை)
- *சோலையிலே பாடும்...* (செஞ்சோலை)
- தமிழீழ மொட்டுக்கள்
- சூரியப் புதல்விகள்
- கடற்கரும்புலிகள் பாகம் 04
- *அடடா பகையே...* (கடற்கரும்புலிகள் பாகம் 05)
- *புலியொரு காலமும் பணியாது...*
# பொன். கணேசமூர்த்தி

## மரணம்

இவர் ஓகஸ்ட் 4, 2006 இல் யாழ்ப்பாணத்தில் இனந்தெரியாதோரால் சுட்டுக் கொல்லப்பட்டார்.
# பொன். கணேசமூர்த்தி

## மாமனிதர் விருது

தமிழீழ விடுதலைப் போராட்டத்தில் ஆற்றிய பங்களிப்புக்கு மதிப்பளித்து, படுகொலை செய்யப்பட்ட பொன். கணேசமூர்த்திக்கு தமிழீழ விடுதலைப் புலிகளின் தலைவர் வே. பிரபாகரன் மார்ச் 15, 2008 இல் மாமனிதர் விருது வழங்கி மதிப்பளித்தார்.
# பொன். கணேசமூர்த்தி

## வெளியிடப்பட்ட நூல்கள்

- *தூரம் தொடுவானம்* (நாவல்)
- *துளித்துளி வைரங்கள்* "Droplet Diamonds" (தமிழ்-ஆங்கில கவிதைத் தொகுதி)
- *எடுக்கவோ தொடுக்கவோ* (கவிதைத்தொகுதி)
- *இலங்கை மண்* (நாடகம், 2008)
- "துளித்துளியாய்.." (நாவல்)
# பாஸ்கலின் விதி

**பாஸ்கலின் விதி** (*Pascal's law*) பாய்மங்களின் அழுத்தத்தைப் பற்றிய விதியாகும். இவ்விதியின் படி முழுவதும் திரவத்தால் நிரப்பப்பட்ட மூடிய கலனில் கொடுக்கப்படும் அழுத்தமானது கலனிலுள் அனைத்து கிடை பகுதியிலும் சம அளவில் இருக்கும். அவ்வழுத்தத்தால் உருவாகும் விசை கலனில் சமபரப்பில் சம அளவில் இருப்பதோடு கலனின் உட்பரப்பிற்கு செங்குத்தாகவும் அமையும். இவ்வழுத்தம் கொள்கலனின் வடிவத்தைப் பொறுத்ததல்ல. இவ்விதி பிரெஞ்சு கணிதவியலாளர் பிலைசு பாஸ்கல் என்பவரால் எடுத்துரைக்கப்பட்டது.
# பாஸ்கலின் விதி

## வரைவிலக்கணம்

மட்டுமே பயன்படுத்தலாம்.]]
பாசுக்கலின் விதி பின்வருமாறு வரையறுக்கப்படுகிறது:  
இவ்விதி கணித முறையில் பின்வருமாறு தரப்படும்:  
:<math> \Delta P =\rho g (\Delta h)\,</math>  
: என்பது நிலைநீர் அழுத்தம் (அனைத்துலக முறை அலகுகளில் இது பாசுக்கல் அலகில் தரப்படும்), அல்லது பாய்ம நிரல் ஒன்றின் இரு புள்ளிகளில் பாய்மத்தின் நிறியினால் ஏற்படும் அழுத்த வேறுபாடு ஆகும்.
:&rho; பாய்ம அடர்த்தி (கிலோகிராம் / கனமீட்டர்;
:g புவியீர்ப்பினால் ஏற்படும் ஆர்முடுகல் (மீட்டர்/செக்<sup>2</sup>;
: அளக்கப்படும் புள்ளியில் இருந்து பாய்மத்தின் உயரம் (மீட்டரில்).
# நோவாவின் பேழை

**நோவாவின் பேழை** என்பது நோவா, யாவே கடவுளின் கட்டளைப்படி கட்டிய பெரிய ஒரு கப்பலாகும். பெரு வெள்ளப்பெருக்கு ஒன்றிலிலிருந்து நோவாவையும் அவனது குடும்பத்தையும் உலகில் உள்ள விலங்கு இனங்களையும் காக்கும் நோக்கத்துடன் கட்டப்பட்டது. இந்த சம்பவம் பழைய ஏற்பாட்டின் ஆதியாகமம் நூலில் 6 தொடக்கம் 9 ஆம் அதிகாரங்களில் காணப்படுகிறது.  
18 ஆம் நூற்றாண்டின் ஆரம்பத்தில், புவியியல், மற்றும் அது சார்ந்த்த துறைகளின் வளர்ச்சி மூலம் ஒரு சில வரலாற்றாய்வாளரால் மட்டுமே வெள்ளப்பெருக்கு ஒன்றை நியாயப்படுத்த முடிந்தது. ஆனாலும் பல விவிலிய ஆய்வாளர்கள் நோவாவின் பேழை தரைத்தட்டியதாக விவிலியத்தில் கூறப்பட்டுள்ள அரராத் மலை (வடகிழக்கு துருக்கி) சார்ந்த பிரதேசங்களில் ஆய்வுகளை தொடர்ந்த வண்ணமேயுள்ளனர்.
# நோவாவின் பேழை

## விவிலிய உரை

விவிலியத்தில் கூறப்பட்டுள்ளதன் படி, கடவுள் மனிதரின் தீய செயல்களைக் கண்டு கோபமுற்றவராக உலகை அழிக்க எண்ணினார். அவர் அம்மனிதரிடையே ஒரே ஒரு நீதிமானாக நோவாவைக் கண்டு, மனித வம்சம் அவர் மூலமாக பூமியில் நிலைக்கும் படியாக, நோவாவைக் காப்பற்ற எண்ணினார். அவர் நோவாவை அழைத்து ஒரு பேழையைச் செய்யச் சொல்லி அதனுள் ,மகன்களான சேம்,ஆம் சாபேத்து என்பவர்களையும் அவர்களின் மனைவியினரையும் உற்பிரவேசிக்க சொன்னார். மேலதிகமாக உலகில் உள்ள எல்லா விலங்குகளிலும் ஒவ்வொரு சோடியையும் விலங்குகளுக்கும் குடும்பத்தாருக்கும் வேண்டிய உணவையும் பேழைக்குள் சேர்க்கச் சொன்னார்.  
நோவா கடவுள் கூறியபடியே பேழையைக் கட்டி முடித்த பின்பு அவருடைய குடும்பமும் விலங்குகளும் பேழையுள் சென்றது. ஏழுநாள் சென்றபிறகு, "பாதாளத்தின் ஊற்றுக்கண்களெல்லாம் பிளந்தன; வானத்தின் மதகுகளும் திறவுண்டன".மழை 40 இரவும் பகலும் மழை தொடர்ந்து பெய்தது. இந்த சம்பவத்துக்கு முன்னதாக பூமியில் மழை பெய்தாக எந்த குறிப்பும் விவிலியத்தில் காணப்படவில்லை. "வானத்தின் மதகுகள்" என்பது ஆதியாகமம் முதல் அதிகாரத்தில் கூறப்பட்டுள்ள ஆகயத்துக்கு மேல் இருந்த நீர் பூமியை நோக்கி வீழ்ந்ததைக் குறிக்கிறது. வெள்ளம் உலகின் உயர்ந்த மலைகளையும் 20 அடிக்கு மேல் மூடியது. நோவாவையும் அவரோடு பேழையிலிருந்த குடும்பத்தாரையும் விலங்குகளையும் தவிர அனைத்தும் இறந்து போயிற்று.  
சுமார் 220 நாட்களுக்குப் பிறகு, பேழை அரராத் மலையில் தங்கிற்று, நீர் மேலும் 40 நாட்களுக்கு வழிந்தோடிய போது மலைச்சிகரங்கள் தென்பட்டது. அப்போது நோவா ஒரு காகத்தை வெளியே விட்டார்; அது புறப்பட்டுப் பூமியின்மேல் இருந்த நீர் வற்றிப்போகும்வரைக்கும் போகிறதும் வருகிறதுமாய் இருந்தது. பின்பு நோவா, பூமியில் நீர் குறைந்து போயிற்றோ என்று அறியும்படி, ஒரு புறாவைத் தன்னிடத்திலிருந்து வெளியே விட்டார்.பூமிமீதெங்கும் நீர் இருந்தபடியால், திரும்பிப் பேழையிலே அவரிடத்தில் வந்தது. பின்னும் ஏழு நாள் பொறுத்து, மறுபடியும் புறாவைப் பேழையிலிருந்து வெளியே விட்டார். அந்தப் புறா சாயங்காலத்தில் அவரிடத்தில் வந்து சேர்ந்தது;அது கொத்திக் கொண்டுவந்த ஒரு ஒலிவ மரத்தின் இலை அதின் வாயில் இருந்தது; அதன் மூலமாக நோவா பூமியின்மேல் நீர் குறைந்து போயிற்று என்று அறிந்தார். பின்னும் ஏழு நாள் பொறுத்து, அவர் புறாவை வெளியே விட்டார்; அது திரும்ப வரவில்லை. அப்பொழுது நோவாவும், அவரின் குமாரரும், அவரின் மனைவியரும், குமாரரின் மனைவிகளும் பேழையை விட்டு புறப்பட்டு வந்தார்கள்.பூமியின்மேல் நடமாடுகிற சகல மிருகங்களும், ஊருகிற சகல பிராணிகளும், சகல பறவைகளும் இனமினமாய்ப் பேழையிலிருந்து புறப்பட்டு வந்தன.அப்பொழுது நோவா கடவுளுக்கு ஒரு பலிபீடம் கட்டி, சுத்தமான சகல மிருகங்களிலும், சுத்தமான சகல பறவைகளிலும் சிலவற்றைத் தெரிந்துகொண்டு, அவைகளைப் பலிபீடத்தின்மேல் தகனபலிகளாகப் பலியிட்டார். அப்பொழுது கடவுள் இனி நான் மனிதன் நிமித்தம் பூமியைச் சபிப்பதில்லை; நான் இப்பொழுது செய்ததுபோல, இனி சகல சீவன்களையும் சங்கரிப்பதில்லை என்று நோவாவோடு உடன்படிக்கை பண்ணினார்.  
தமது உறுதிமொழியை நினைவுகூறும் வகையில், கடவுள் வானவில்லை முகிலின் மீது வைத்து," பூமிக்கு மேலாக முகில்களைத் தோற்றுவிக்கும் போது இவ்வில் தோன்றும், அப்போது இவ்வுடன்படிக்கையை நினைவுகூறுவேன்" என்றார்.  
இவ்வெள்ளப் பிரளயத்திற்குப் பிறகு விவிலியத்தில் மனிதரின் வயது திடீரெனக குறைந்தது கவனிக்க தக்கதாகும். வெள்ளத்துக்கு முன்னர் மனிதர் சுமார் 900 ஆண்டுகள் வாழ்ந்தாக கூறப்பட்டுள்ளபோதும் வெள்ளப்பெருக்குக்குப் பின்னர் மனிதனின் வயது 100 ஆக குறந்தது.
# நோவாவின் பேழை

## பன்னூல் எடுகோட்பாடும் ஊழிவெள்ளமும்

பேழையை பற்றிய 87 விவிலிய வசனங்கள் சில சந்தர்ப்பங்களில் குழப்பங்களை ஏற்படுத்துகிறது: "மனிதன் பாவ வழியில் போனான் அவனை அழிக்க வேண்டும், ஆனால் நோவா நீதிமானானபடியாள் அவரை காப்பாற்ற வேண்டும்" என்ற வசனம் ஏன் இரண்டு முறை எழுதப்பட்டுள்ளது? (ஆதியாகமம்6:5-8,6:11-13) நோவாவுக்கு எத்தனை சோடி விலங்குகள் பேழையில் சேர்க்க கட்டளையிடப்பட்டது, இரண்டு சோடிகளா? அல்லது ஏழு சோடிகளா? மழை எத்தனை நாட்கள் நீடித்தது 40 நாட்களா? 150 நாட்களா? போன்ற பல கேள்விகள் எழுப்பப்பட்டுள்ளன. இவை பேழைக்கு மட்டும் பொதுவான ஒன்றல்ல, மாறாக ஐந்து திருச்சட்ட நூல்களில் உள்ள பல சம்பவங்கள் கேள்விகுட்படுத்தப்பட்டுள்ளன. இக்கேள்விகளுக்கு பதிலளிக்கும் வகையில் செய்யப்பட்ட பல ஆராய்ச்சிகளின் மூலம் முன்வைக்கப்பட்ட கருதுகோள் "பன்னூல் எடுகோட்பாடு " என அழைக்கப்படுகிறது.  
இக்கருதுகோளின் பாடி, ஐந்து திருச்சட்ட நூல்களான ஆதியாகமம், யாத்திராகமம், லேவியராகமம், எண்ணாகமம், உபாகமம் என்பன கி.மு. ஐந்தாம் நூற்றாணடளவில் நான்கு மூல நூல்களை கொண்டு எழுதப்பட்டவையாகும். பேழையை பற்றிய சம்பவம் இவற்றில் இரண்டான,ஆசாரிய மூலம் (Priestly source) மற்றும் யாவே மூலம் (Jahwist) என்பவற்றை பயன்பாடுத்தி எழுதப்பட்டதாக கருதப்படுகிறது. இவ்விரண்டு மூலங்களில் முதலாவதான, யாவே மூலம் கி.மு. 920 அளவில் யூத இராச்சியத்தில் எழுதப்பட்டதாகும். யாவே மூலம், ஆசாரிய மூலத்தை விட எளிமையான நடையைக் கொண்டுள்ளது. அதன்படி:கடவுள் 40 நாட்களுக்கு வெள்ளப்பெருக்கை ஏற்படுத்தினார். நோவாவும் அவனது குடும்பத்தாரும், விலங்குகளும் (தூய விலங்குகளில் 7 அல்லது 7 சோடிகள், எபிரேய பதம் குழப்பம்மானது) நோவா பலிப்பீடத்தை கட்டி கடவுளுக்கு தகனப்பலி இடுகிறார். கடவுள் மனிதனை இனி நீரால் அழிப்பதில்லை என உறுதிக்கொள்கிறார். யாவே மூலத்தில் கடவுளுக்கும் நோவாவுக்குமிடையான உடன்படிகைப் பற்றி எதுவும் குறிப்பிடப்படவில்லை.  
ஆசாரிய மூலத்தின் உறை வட இஸ்ரவேல் இராச்சியத்தில் கி.மு.722க்கும் கி.மு. 586 க்குமிடையே எழுதப்பட்டதாக கருதப்படுகிறது. ஆசாரிய மூலத்தின் உறை யாவே மூலத்தை விட கூடுதலான தகவல்களை கொண்டிருக்கிறது; உதாரணமாக, பேழையின் பரிமாணங்கள், மேலும் கடவுள் செய்த உடன்படிக்கை என்பவற்றை குறிப்பிடலாம்.  
பேழை சம்பவத்தின் அடியான மனிதரின் பொல்லாப்பும், கடவுளின் கோபமும் அதனால் வெள்ளம் மூலம் மக்களை அழித்தல் பின்பு வருந்தி இவ்வாறு இனி செய்யமாட்டேன் என கூறியது போன்றவை யாவே மூலத்தி ஆசிரியர்களுக்குரிய பாணியாகும். இவர்கள் கடவுளை மனிதன் போன்ற இயல்பில் வைத்து நோக்கினார்கள். ஆசாரிய மூலத்தில் கடவுள் ஆசாரியர் (குருக்கள்) மூலமாகவன்றி நேரடியாக தொடர்பு கொள்ள முடியாதவராக நோக்கப்படுகிறார்.
# இந்தியக் குயில்

*குயில் என்ற பெயரில் வெளிவந்த இதழ் பற்றி அறிய குயில் (இதழ்) பக்கத்தைப் பார்க்கவும்.*
- "ஆசியக்குயில்" பற்றி பார்க்க குயில் (ஆசியக் குயில்) பக்கத்தைப் பார்க்கவும்.  
**இந்தியக் குயில்** (*Cuculus micropterus*) தென்னாசிய நாடுகளான இந்தியா, இலங்கை போன்ற நாடுகளில் காணப்படும் **குயில்** இனமாகும். குயில்கள் கூடு கட்டாமல் பிற பறவைகளின் கூடுகளில் முட்டையிடுபவை. இந்தியக் குயில்கள் பெரும்பாலும் காகக் கூடுகளில் முட்டையிடுகின்றன. முட்டையின் நிறம் வெளுப்பான பச்சை. குயிற் குஞ்சுகள் முதலில் பொரிப்பதோடு வேகமாகவும் வளர்கின்றன. இந்தியக் குயில் 33 சென்டி மீட்டர் வரை வளர்கிறது.
# இந்தியக் குயில்

## உணவு

ஆல், அத்திப்பழங்களை முதன்மையாக உண்ணும் காகம் குயிலின் முட்டையை அடைகாத்து குஞ்சு பொரிக்கும். சில காலங்களில் குஞ்சு பொரிக்கத் தொடங்கும். அப்பொழுது காகம் அது குயில் என்று தெரிந்து அதை கலைத்துவிடும். குயில் குக்கூஸ் என்ற குடும்பத்தைச் சார்ந்த பறவை. குக்கூஸ் இன பறவைகள் அனைத்தும் பிற பறவைகளின் கூடுகளில் முட்டையிடுபவை. குயில் இனப்பெருக்கம் செய்யும் காலம் ஏப்ரல் - ஆகஸ்ட். காகம் ஏப்ரல் - ஜூன் மாதங்களில் முட்டையிடும். குயிலின் முட்டை இளம் சாம்பல் பச்சை நிறம். காகத்தின் முட்டை நிறம் இளம் நீல-பச்சை. ஆனால், குயிலில் முட்டைகள் காகத்தின் முட்டையை விட சிறியது.
# இந்தியக் குயில்

## துணை நூற்பட்டியல்

-
# பொதுவுடைமை அறிக்கை

**பொதுவுடமை அறிக்கை** (*The Communist Manifesto*, டொய்ச்: *Das Manifest der Kommunistischen Partei* அல்லது பொதுவாக **பொதுவுடமை அறிக்கை**) எனப்படுவது 1848ம் ஆண்டு கம்யூனிஸ்ட் லீக் என்கிற ரகசியமாக செயல்பட வேண்டியிருந்த அமைப்பின் தத்துவார்த்த நடவடிக்கை வேலைத் திட்டமாக கார்ல் மார்க்ஸ் மற்றும் பிரெட்ரிக் ஏங்கல்ஸ் ஆல் இணைந்து எழுதப்பட்ட அறிக்கை ஆகும். இவ்வறிக்கை
கம்யூனிஸ்ட் லீக்-ன் நோக்கம் மற்றும் நடவடிக்கைகள் என்பவற்றை விவரிப்பதுடன், முதலாளித்துவத்தினை வீழ்த்துவதற்கும், பொதுவுடமை சமூகத்தினை உருவாக்கும் பாட்டாளி வர்க்க புரட்சியை உண்டு பண்ணுவதற்குமான முன்னெடுப்புக்களை பரிந்துரைக்கின்றது. இதன் காரணமாக இவ்வறிக்ககை உலக அரசியல் நடவடிக்கையில் மிக்க செல்வாக்கை செலுத்துகின்றது.  
**'உலக தொழிலாளர்களே ஒன்றுபடுங்கள்**' (Working men of all countries, unite!) என்பது இவ்வறிக்கையின் புகழ்பெற்ற வாசகம் ஆகும்.
# பொதுவுடைமை அறிக்கை

## பதிப்பு

**கம்யூனிஸ்ட் அறிக்கை** முதலில் 1848 இல் ஜெர்மன் மொழியில் வெளியிடப்பட்டது. ஆங்கிலத்தில் 1850 ஆம் ஆண்டு ஹெலன் மெக்ஃபார்லேன் (Helen MacFarlane) என்பவரால் மொழிபெயர்க்கப்பட்டது. இன்றுவரை பல மொழிகளில் மொழிபெயர்க்கப்பட்டுள்ளது.
# பொதுவுடைமை அறிக்கை

## முகவுரைகள்

பொதுவுடமை அறிக்கை ஏழு முகவுரைகள் கொண்டது. இவற்றில் 1872, 1882 ஆகிய இரண்டு முகவுரைகளும் மார்க்ஸ், எங்கெல்ஸ் ஆகிய இருவராலும் எழுதப்பட்டவை. இதர ஐந்து முகவுரைகள் 1883, 1888, 1890, 1892, 1893 ஆகிய ஆண்டுகளில் மார்க்சின் மறைவிற்குப் பிறகு எங்கெல்சால் மட்டும் எழுதப்பட்டவை.
# பொதுவுடைமை அறிக்கை

## முகவுரைகள்

### 1872

மார்க்ஸ் - எங்கெல்ஸ் இருவரும் முதன்முறையாக 1872 ஆம் ஆண்டு தான் அறிக்கை வெளிவந்து 25 ஆண்டுகளுக்குப் பிறகு தான் ஒரு முகவுரையை எழுதினார்கள். அதில் கடந்த 25 ஆண்டுகளில் நிலைமைகள் எவ்வளவு தான் மாறியிருப்பின் இந்த அறிக்கையில் குறிக்கப்படும் பொதுக் கோட்பாடுகள் ஒட்டுமொத்தத்தில் என்றும் போல் இன்றும் சரியானவே என்று குறிப்பிடுகின்றனர்.
# பொதுவுடைமை அறிக்கை

## மூலம்

- கம்யூனிஸ்ட் கட்சி அறிக்கை (மார்க்ஸ்-எங்கெல்ஸ்)
- கம்யூனிஸ்டுக் கட்சி அறிக்கை (தமிழில்) - தமிழாக்கம்: மு.சிவலிங்கம் from the Marxists Internet Archive
- Full text of the English edition of 1888 from the Marxists Internet Archive
- Free audiobook from LibriVox (Also available in German)
- A Marxism resource page
- Only remaining page of the first draft of the Manifesto in Marx's handwriting from the Marx papers at the International Institute of Social History.
- Images of English versions
- In Defence of Marxism
# ஆகத்து 5

## பிறப்புகள்

- 1681 &ndash; விட்டஸ் பெரிங், தென்மார்க்கு நாடுகாண் பயணி (இ. 1741)
- 1802 &ndash; நீல்சு என்றிக்கு ஏபெல், நோர்வே கணிதவியலாளர் (இ. 1829)
- 1850 &ndash; மாப்பசான், பிரான்சியக் கவிஞர் (இ. 1893)
- 1898 &ndash; கும்பகோணம் ராஜமாணிக்கம் பிள்ளை, தமிழக கருநாடக வயலின் இசைக்கலைஞர் (இ. 1970)
- 1905 &ndash; மு. அ. முத்தையா செட்டியார், தமிழக அரசியல்வாதி, சமூக சேவகர் (இ. 1984)
- 1908 &ndash; ஹரல்ட் ஹோல்ட், ஆத்திரேலியாவின் 17வது பிரதமர் (இ. 1967)
- 1915 &ndash; ஹரி கிருஷ்ண கோனார், மேற்கு வங்க அரசியல்வாதி (இ. 1974)
- 1923 &ndash; தேவன் நாயர், சிங்கப்பூரின் 3வது குடியரசுத் தலைவர் (இ. 2005)
- 1926 &ndash; சோ. அழகர்சாமி, தமிழக அரசியல்வாதி (இ. 2009)
- 1927 &ndash; ஜே. பி. சந்திரபாபு, தமிழக நகைச்சுவை நடிகர், பாடகர் (இ. 1974)
- 1930 &ndash; நீல் ஆம்ஸ்ட்றோங், அமெரிக்க விண்வெளி வீரர் (இ. 2012)
- 1931 &ndash; பாப்பா உமாநாத், இந்திய இடதுசாரி அரசியல்வாதி (இ. 2010)
- 1934 &ndash; கே. பாலாஜி, திரைப்பட நடிகர் மற்றும் தயாரிப்பாளர் (இ. 2009)
- 1947 &ndash; பிரான்சு ஆன்னி கோர்தவா, அமெரிக்க வானியற்பியலாளர்
- 1961 &ndash; அதுல சமரசேகர, இலங்கைத் துடுப்பாளர், பயிற்சியாளர்
- 1968 &ndash; நளாயினி தாமரைச்செல்வன், ஈழத்து எழுத்தாளர்
- 1968 &ndash; மரீன் லெ பென், பிரான்சிய அரசியல்வாதி
- 1970 &ndash; ஜேம்ஸ் கன், அமெரிக்க இயக்குநர், நடிகர்
- 1974 &ndash; கஜோல், இந்திய நடிகை
- 1987 &ndash; ஜெனிலியா, இந்திய நடிகை
# ஆகத்து 5

## இறப்புகள்

- 1895 &ndash; பிரெட்ரிக் எங்கெல்சு, செருமானிய மெய்யியலாளர், மார்க்சியவாதி (பி. 1820)
- 1957 &ndash; எய்ன்ரிச் ஓட்டோ வீய்லேன்டு, செருமானிய வேதியியலாளர் (பி. 1877)
- 1962 &ndash; மர்லின் மன்றோ, அமெரிக்க நடிகை (பி. 1926)
- 1971 &ndash; கே. ஆர். ராமசாமி, தமிழக நாடக, திரைப்பட நடிகர், பாடகர்
- 1983 &ndash; பார்ட் போக், டச்சு-அமெரிக்க வானியலாளர் (பி. 1906)
- 1983 &ndash; ஜோன் இராபின்சன், ஆங்கிலேயப் பொருளியலாளர் (பி. 1903)
- 1991 &ndash; சோய்செரோ ஹோண்டா, சப்பானியத் தொழிலதிபர், பொறியியலாளர் (பி. 1906)
- 2000 &ndash; அலெக் கின்னஸ், ஆங்கிலேய நடிகர் (பி. 1914)
- 2000 &ndash; லாலா அமர்நாத், இந்தியத் துடுப்பாளர் (பி. 1911)
- 2001 &ndash; அரசு மணிமேகலை, தமிழக எழுத்தாளர் (பி. 1945)
- 2019 &ndash; சாலிந்த திசாநாயக்க, இலங்கை அரசியல்வாதி (பி. 1958)
- 2019 &ndash; டோனி மாரிசன், நோபல் பரிசு பெற்ற அமெரிக்க எழுத்தாளர் (பி. 1931)
# ஆகத்து 5

## சிறப்பு நாள்

- வெற்றி நாள் (குரோவாசியா)
- விடுதலை நாள் (புர்க்கினா பாசோ)
# பாலியற் கல்வி

**பாலியற் கல்வி** எனப்படுவது, பால் தன்மை, தற்புணர்ச்சி, இனப்பெருக்கம், பாலுறவு, கருத்தடைச் சாதனங்கள் மற்றும் ஏனைய மனித பாலியல் நடத்தைகள் பற்றியதான கல்வியாகும்.  
பாலியற் கல்வி தேவையா என்பது பற்றிய சர்ச்சைகள் பரவலாகக் காணப்படுகிறதெனினும் அது ஓரளவுக்கேனும் பாடசாலை பாடத்திட்டத்தில் காணப்படுகிறது. எயிட்சின் தீவிர பரவல் பாலியற்கல்வியின் தேவையை அதிகரித்துள்ளது. ஆயினும் எந்த வயதில் பாலியற் கல்வி கற்பிக்கப்பட வேண்டும் என்பதிலும் எத்தகைய விடயங்கள் கற்பிக்கப்படலாம் என்பதிலும் சர்ச்சைகள் தொடர்கின்றன.
# பாலியற் கல்வி

## ஆண் விடலை அறிந்திருக்க வேண்டியவை

- தானாகவே வரும் விறப்புத்தன்மை
- விந்து
- ஆணுறை அணியும் முறை
# பாலியற் கல்வி

## இளம் பெண் அறிந்துருக்க வேண்டியவை

- மாதவிலக்கு, சரியாகத் தூய்மை செய்து கொள்ளும் முறை, அதன் பயமும் உடல் பலவீனமும்
- மார்பக வளர்ச்சி
- கருத்தரிக்கும் முறை, பாதுகாப்பு
- பெண் கருத்தடை முறைகள்
# பாலியற் கல்வி

## உசாத்துணைகள்

- பாலியல் கல்வி
# மெக்கா கோலா

**மெக்கா கோலா** ஒரு வகை கோலா மென்பானமாகும். அமெரிக்க எதிர்ப்பு உணர்வு கொண்ட வாடிக்கையாளர்களைக் கவரும் விதத்தில் அமெரிக்க மென்பானங்களான கொகா கோலா, பெப்சி போன்றவற்றுக்குப் பதிலாக அறிமுகமான பானம் இதுவாகும். இஸ்லாமியர்களின் புனித நகரான மெக்கா என்பதை பெயரில் கொண்டிருக்கும் இவ்வகைப் பானம் மத்திய கிழக்கு நாடுகளிலும் ஆசியா, ஆப்பிரிக்கா மற்றும் ஐரோப்பாவின் சில பகுதிகளிலும் விற்பனையாகிறது. இப்பானம் முதலில் பிரான்சில் அறிமுகமானது என்பது குறிப்பிடத்தக்கது.
# கொக்கக் கோலா

**கொகா கோலா** (*Coca-Cola*) உலகின் பிரபலமான கோலா மென்பானங்களில் ஒன்றாகும். இது முதன்முதலில் 1884 இல் தயாரிக்கப்பட்டது. இது முதன் முதலில் மருத்துவர் பெம்பர்டன் என்பவரால் ஒரு மருந்தாகவே கண்டுபிடிக்கப்பட்டது. பின்னர் இதனை இவர் விற்கத் தொடங்கினார்.1892இல் கொக்காக் கோலா நிறுவனம் தொடங்கப்பட்டது.1894 இல் ஆசா கிரிக்ஸ் கேன்டலரால் வாங்கப்பட்டது. இதன் தலைமை அலுவலகம் அமெரிக்காவின் அட்லாண்டாவில் அமைந்துள்ளது.  
, கனடா.]]
# பெப்சி

**பெப்சி (Pepsi)** உலகின் பிரபலமான கோலா மென்பானங்களில் ஒன்றாகும். இது பெப்சிகோ நிறுவனத்தால் உற்பத்தி செய்யப்பட்டு உலகெங்கும் விற்பனையாகிறது. Caleb Bradham என்பவரால் 1890களில் தயாரிக்கப்பட்ட இப்பானம் 1898 ஆகஸ்ட் 28 அன்று பெப்சி எனப் பெயரிடப்பட்டது.
# பெப்சி

## வரலாறு

அமெரிக்காவின் வடக்கு கரோலினா பகுதியில் காலேப் பிராட்ஹாம் என்னும் மருத்துவர் இருந்தார்.பல சோதனைகளை செய்து1993-இல் பிராட்ஸ் டிரிங் (Brad's drink) என்று தன் பெயர் கொண்ட பானத்தை அறிமுகம் செய்தார். ஐந்து ஆண்டு கடும் முயற்சி, பானம் மக்களிடம் எடுபடவில்லை. கொக்கோ கோலா பானியில் 1898இல் தன் பானத்துக்கு பெப்சி கோலா என்று பெயர் மாற்றினார். அடுத்த 30ஆண்டுகள் பெப்சி கோலாவுக்கு சோதனையான காலம். 1923,1931,1933, ஆகிய மூன்று ஆண்டுகளும் நிறுவனம் திவாலானது. புதிய முதலாளிகள் கையில் மறு பிறப்பெடுத்தது.
# பெப்சி

## திருப்பு முணை

1929 முதல் 1942 வரை, அமெரிக்காவில் பொருளாதார வீழ்ச்சி அப்போது ஆறரை அவுன்ஸ் கொண்ட போத்தல்களில் கொக்கோ கோலா விற்பனை ஆகிவந்தது. ஒரு போத்தல் விலை ஒரு நிக்கல் (1டாலருக்கு 20 நிக்கல்கள்) அதே ஒரு நிக்கலுக்கு 12 ஆவுன்ஸ் போத்தலை பெப்சி அறிமுகப்படுத்தியது. பொருளாதார வீழ்ச்சி காலத்தில் கொக்கோ கோலா-வின் விலையில் பாதிவிலையில் பெப்சிகிடைத்ததால், ஏராளமானோர் கொக்கோ கோலாவிலிருந்து பெப்சிக்கு மாறினர். கொக்கோ கோலா சுதாரிப்பதற்குள், இக்கால கட்டத்தில் பெப்சியின் சுவைக்கு பலர் பழகிவிட்டனர். அதன் பிறகு பெப்சி கொக்கோ கோலாவுக்கு இணையாக வளர்ந்துவிட்டது.,
# பெப்சி

## இயற்கை வளங்களை உறிஞ்சுதல்

தமிழக சூழிலில் தாமிர பரணி ஆற்றின் நீரை 99 ஆண்டுகளுக்கு குத்தகை எடுத்துள்ளது. இதற்கு இந்நிறுவனம் அளித்துள்ள குத்தகைத் தொகை வெறும் ரூ. 3600 மட்டுமே.
# ஜின்ஜர் பியர்

**ஜின்ஜர் பியர்**, இஞ்சி, சர்க்கரை (இலங்கைத் தமிழ்: சீனி) போன்றவற்றைக் கொண்டு உற்பத்தி செய்யப்படும் பானமாகும். இதன் உற்பத்தி இங்கிலாந்தில் 1700 களில் ஆரம்பிக்கப் பட்டு 1900 களில் பரவலானது. இதன் உண்மையான உற்பத்தியில் இஞ்சி, சர்க்கரை, நீர் ஆகியவற்றுடன் ஒரு வகை ஜெலட்டினால் ஆன பொருளும் சேர்க்கப்படும்.  
இன்றைய ஜின்ஜர் பியரில் சாராயம் கிடையாது. இது அதிக அழுத்தத்தில் கார்பன்டைஆக்சைடு சேர்து அழுத்தி விற்கப்படும்.  
இலங்கையில், பெரும்பாலும் யானைச்சின்ன குளிர்பானத் தயாரிப்பாளர்கள் இதை உற்பத்தி செய்கின்றனர்.
# புரிந்துணர்வு ஒப்பந்தம்

**புரிந்துணர்வு ஒப்பந்தமானது (MOU)** இரண்டு சாரரிற்கிடையிலான ஓர் சட்டபூர்வமான ஆவணமாகும். இது ஓர் பொதுவான கொள்கைகளை முன்னெடுப்பதற்கு உதவுகின்றது.
# புரிந்துணர்வு ஒப்பந்தம்

## எடுத்துக்காட்டுகள்

இலங்கையில் **புரிந்துணர்வு ஒப்பந்தமானது** இலங்கை அரசாங்கத்திற்கும் தமிழீழ விடுதலைப் புலிகளுக்கும் இடையில் 22 பெப்ரவரி 2002ஆம் ஆண்டு வவுனியா அன்றை அரச அதிபர் (இன்றை யாழ்ப்பாண அரச அதிபர்) கணேஷ் முன்னிலையில் வவுனியா கச்சேரியில் (மாவட்டச் செயலகத்தில்) கைச்சாத்திடப்பட்டது. பின்னர் 15 ஜனவரி 2008 முதல் இவ்வொப்பந்தமானது கைவிடப்பட்டது.